b"\n_START_ARTICLE_\nBatalla de Cissa\n_START_SECTION_\nSituaci\xc3\xb3 estrat\xc3\xa8gica\n_START_PARAGRAPH_\nDespr\xc3\xa9s de la conclusi\xc3\xb3 amb \xc3\xa8xit del Setge de Saguntum, Ann\xc3\xadbal Barca deix\xc3\xa0 descansar al seu ex\xc3\xa8rcit, i l'estiu de 218 aC, havien comen\xc3\xa7at a avan\xc3\xa7ar cap a la pen\xc3\xadnsula It\xc3\xa0lica amb 90.000 infants i 12.000 genets (segons Polibi), o amb 46.000 homes a peu i 10.000 a cavall. Havia passat l'estiu conquerint la regi\xc3\xb3 situada al nord de l'Ebre. Despr\xc3\xa9s de sotmetre a les tribus ib\xc3\xa8riques, per\xc3\xb2 deixant tranquil\xc2\xb7les les ciutats gregues, Ann\xc3\xadbal creu\xc3\xa0 la G\xc3\xa0l\xc2\xb7lia per continuar la seva marxa a It\xc3\xa0lia, deixant un contingent de gu\xc3\xa0rdia dels territoris recent conquerits i enviant als 10.000 soldats menys fiables cap a casa.\n_START_SECTION_\nPreparatius romans\n_START_PARAGRAPH_\nL'armada romana mobilitz\xc3\xa0 en 219 aC 220 quinquerems per a donar suport als seus a la Segona Guerra Iliria. El consul Tiberi Semproni Llong I reb\xc3\xad quatre legions (dues romanes i dues aliades, 8.000 romans a peu i 16.000 aliats i 600 genets romans i 1.800 aliats) i les instruccions de navegar per l'\xc3\x80frica acompanyat per 160 quinquerems. Publi Corneli Escipi\xc3\xb3 reb\xc3\xad quatre legions (8.000 romans i 14.000 aliats infants i 600 romans i 1.600 aliat a cavall) i es dirig\xc3\xad cap a Hisp\xc3\xa0nia acompanyat per 60 vaixells. Nogensmenys, les tribus gal\xc2\xb7les dels Boii i Ins\xc3\xbabri havien atacat les col\xc3\xb2nies romanes del nord d'It\xc3\xa0lia, causant que Escipi\xc3\xb3 destin\xc3\xa9s part de les forces all\xc3\xa0, amb el que la seva substituci\xc3\xb3 per legions fresques retard\xc3\xa0 la seva sortida._NEWLINE_Si b\xc3\xa9 Ann\xc3\xadbal marx\xc3\xa0 a trav\xc3\xa9s de la G\xc3\xa0l\xc2\xb7lia, Escipi\xc3\xb3 havia desembarcat amb el seu ex\xc3\xa8rcit a la ciutat grega aliada de Mass\xc3\xadlia (Marsella). A continuaci\xc3\xb3, envi\xc3\xa0 una patrulla de cavalleria al nord fins a la vora oriental del riu Roine, on s'enfrontaren amb la mateixa for\xc3\xa7a a la cavalleria lleugera n\xc3\xbamida, expulsant els cartaginesos despr\xc3\xa9s de lluitar una dura escaramussa. Escipi\xc3\xb3 marx\xc3\xa0 al nord des de la seva base, mentre que Ann\xc3\xadbal ho f\xc3\xa9u vers l'est dels Alps. Un cop al desert el campament cartagin\xc3\xa8s, Escipi\xc3\xb3 s'assabent\xc3\xa0 que Ann\xc3\xadbal es trobava a tres dies de marxa, i decid\xc3\xad enviar les seves forces a Hisp\xc3\xa0nia, sota el comandament del seu germ\xc3\xa0 gran, Gneu, que era c\xc3\xb2nsol des del 221 aC, en tant que ell mateix torn\xc3\xa0 a organitzar al nord d'It\xc3\xa0lia les defenses contra Ann\xc3\xadbal\n_START_SECTION_\nPreludi\n_START_PARAGRAPH_\n\xc3\x80sdrubal Barca, germ\xc3\xa0 d'Ann\xc3\xadbal, tenia 12.650 soldats d'infanteria, 2.550 a cavall i 21 elefants a les possessions cartagineses al sud de l'Ebre. Ann\xc3\xadbal deix\xc3\xa0 a Hann\xc3\xb3 amb 10.000 infants i 1.000 genets, guarnint el recent conquerit territori al nord de l'Ebre. Aquest Hann\xc3\xb3 ha estat identificat per diversos autors com el nebot d'Ann\xc3\xadbal (fill d'\xc3\x80sdrubal el Bell), un germ\xc3\xa0 o sense cap relaci\xc3\xb3 amb els Barcides._NEWLINE_Gneu Corneli Escipi\xc3\xb3, amb 20.000 soldats d'infanteria (dues legions romanes i dues aliades), 2.200 de cavalleria i 60 quinquerems, salp\xc3\xa0 de Mass\xc3\xadlia i aterr\xc3\xa0 a Emp\xc3\xbaries. Les ciutats gregues d'Emp\xc3\xbaries i T\xc3\xa0rraco donaren la benvinguda als romans, i Gneu comen\xc3\xa7\xc3\xa0 a guanyar-se les tribus ib\xc3\xa8riques al nord de l'Ebre. \xc3\x80sdrubal Barca, despr\xc3\xa9s de ser advertit de l'expedici\xc3\xb3 romana, marx\xc3\xa0 cap al nord amb un ex\xc3\xa8rcit de 8.000 soldats d'infanteria i 1.000 de cavalleria a unir-se a Hann\xc3\xb3.\n_START_SECTION_\nLa batalla\n_START_PARAGRAPH_\nHann\xc3\xb3 havia estat completament sorpr\xc3\xa8s per l'arribada dels romans a Hisp\xc3\xa0nia. En veure el cessament del poder cartagin\xc3\xa8s sobre les recent conquerides tribus del nord degut a les activitats d'Escipi\xc3\xb3, decid\xc3\xad oferir batalla. Hann\xc3\xb3 avan\xc3\xa7\xc3\xa0 i atac\xc3\xa0 els romans al nord de T\xc3\xa0rraco, a prop de Cesse. Ni hi hagu\xc3\xa9 brillants maniobres o emboscades, car els ex\xc3\xa8rcits s'enfrontaren a camp obert. Al comptar amb un ex\xc3\xa8rcit molt inferior, Hann\xc3\xb3 fou derrotat amb relativa facilitat, perdent 6.000 homes a la batalla. Per altra banda, els romans aconseguiren capturar el campament cartagin\xc3\xa8s, junt amb 2.000 presoners (entre ells, el mateix Hann\xc3\xb3). Al campament figuraven tots els equipatges deixats per Ann\xc3\xadbal. Entre els presos tamb\xc3\xa9 s'inclo\xc3\xafa Ind\xc3\xadbil, un influent cabdill ilerget que causaria m\xc3\xa9s tard greus problemes als romans. Aquests tamb\xc3\xa9 irromperen a la ciutat de Kesse, malgrat que per a frustraci\xc3\xb3 dels romans no contenia cap bot\xc3\xad valu\xc3\xb3s.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEscipi\xc3\xb3 es convert\xc3\xad en amo del nord de l'Ebre. \xc3\x80sdrubal, que arrib\xc3\xa0 massa tard a ajudar a Hann\xc3\xb3 (encara que no era suficientment fort per a atacar als romans), creu\xc3\xa0 el riu i envi\xc3\xa0 una columna que assalt\xc3\xa0 els romans a una escaramussa. Aquesta for\xc3\xa7a captur\xc3\xa0 mariners romans i inflig\xc3\xad un dur colp a la flota romana, que baix\xc3\xa0 de 60 a 35 vaixells. Tanmateix, la flota romana conquer\xc3\xad les possessions cartagineses a Hisp\xc3\xa0nia. El prestigi rom\xc3\xa0 es restabl\xc3\xad a Hisp\xc3\xa0nia, mentre que els cartaginesos havien patit una important derrota. Despr\xc3\xa9s de castigar als oficials a c\xc3\xa0rrec dels contingents navals per la laxitud de la seva disciplina, Escipi\xc3\xb3 i l'ex\xc3\xa8rcit rom\xc3\xa0 hivernaren a T\xc3\xa0rraco. \xc3\x80sdrubal es retir\xc3\xa0 a Carthago Nova despr\xc3\xa9s de la deserci\xc3\xb3 d'algunes ciutats aliades al sud de l'Ebre. _NEWLINE_Si Hann\xc3\xb3 hagu\xc3\xa9s guanyat la batalla, hagu\xc3\xa9s estat possible enviar refor\xc3\xa7os de la Hisp\xc3\xa0nia cartaginesa a Ann\xc3\xadbal a partir de 217 aC. Aquesta batalla dugu\xc3\xa9 als mateixos resultats d'Escipi\xc3\xb3 a Hisp\xc3\xa0nia com la batalla de Tr\xc3\xa8bia duria per Ann\xc3\xadbal a la pen\xc3\xadnsula It\xc3\xa0lica: l'assoliment d'una base d'operacions, guanyar-se a alguna tribu nadiua com a font de provisions i reclutes. Tamb\xc3\xa9 tall\xc3\xa0 la comunicaci\xc3\xb3 per terra d'Ann\xc3\xadbal. A difer\xc3\xa8ncia d'aquest, Escipi\xc3\xb3 no pos\xc3\xa0 en marxa immediatament una campanya en territori enemic al sud del riu. Tampoc no s'arrisc\xc3\xa0 a perdre la seva base, com faria Ann\xc3\xadbal en un futur proper. Escipi\xc3\xb3 prendr\xc3\xa0 temps per a consolidar les seves explotacions, subjugar o aliar-se amb les tribus ib\xc3\xa8riques i practicar incursions en territori cartagin\xc3\xa8s. Aquestes activitats foren la base per a les futures operacions a Hisp\xc3\xa0nia."